 Jeremaya 52  Zedekaya gbara afọ iri abụọ na otu mgbe ọ malitere ịchị, ọ chịkwara afọ iri na otu na Jeruselem. Aha nne ya bụ Hamutal ada Jeremaya onye Libna.O wee na-eme ihe jọrọ njọ nanya Jehova, dị ka ihe niile Jehoyakim mere si dị.Nihi na ihe mere na Jeruselem nakwa na Juda kpasuru Jehova iwe ruo mgbe o wepụrụ ha nihu ya. Zedekaya wee nupụrụ eze Babịlọn isi.Nikpeazụ, o ruru nafọ nke itoolu nke ọbụbụeze ya, nọnwa nke iri, nabalị iri nọnwa ahụ, na Nebukadreza eze Babịlọn bịara, ya na ndị agha ya niile, ibuso Jeruselem agha, ha wee malite ịma ụlọikwuu ibuso ya agha na iwu mgbidi nnọchibido gburugburu ya.E wee nọchibido obodo ahụ ruo nafọ nke iri na otu nke ọchịchị Eze Zedekaya.Nọnwa nke anọ, nabalị itoolu nọnwa ahụ, ụnwụ siri ike nobodo ahụ, ndị ala ahụ enweghị ihe oriri ọ bụla.Nikpeazụ, a kwaturu mgbidi obodo ahụ; ma ndị agha niile malitere ịgba ọsọ wee si nọnụ ụzọ ámá nke dị nagbata mgbidi abụọ ndị dị nakụkụ ubi eze na-agbapụ nobodo ahụ nabalị, ka ndị Kaldia gbara obodo ahụ gburugburu ibuso ya agha; ha wee na-agbaga nụzọ gara Araba.Ndị agha ndị Kaldia wee chụwa eze, ha wee chụkwute Zedekaya na mbara ọzara Jeriko; ndị agha ya niile wee hapụ ya gbasasịa.Ha wee jide eze kpụrụ ya bịakwute eze Babịlọn nime Ribla, nala Hemat, ka o kpee ya ikpe.Eze Babịlọn wee gbuo ụmụ ndị ikom Zedekaya nihu ya, o gbukwara ndị isi niile nke Juda nime Ribla.Ọ rụkpọsịkwara Zedekaya anya, e mesịa, ọ tụrụ ya ịgà e ji ọla kọpa mee wee kpụta ya Babịlọn ma tụba ya nụlọ mkpọrọ ruo ụbọchị ọ nwụrụ.Nọnwa nke ise, nabalị iri nọnwa ahụ, ya bụ, nafọ nke iri na itoolu nke ọchịchị Eze Nebukadreza, bụ eze Babịlọn, Nebuzaradan onyeisi ndị nche, bụ onye na-eguzo nihu eze Babịlọn, batara na Jeruselem.O wee gbaa ụlọ Jehova na ụlọ eze na ụlọ niile dị na Jeruselem ọkụ; ọ gbakwara nnukwu ụlọ niile ọkụ.Ndị agha niile nke ndị Kaldia, bụ ndị ha na onyeisi ndị nche ahụ so, kwaturu mgbidi dum gbara Jeruselem gburugburu.Nebuzaradan onyeisi ndị nche dọọrọ ụfọdụ nime ndị ọ na-enweghị ka ọ hà ha nagha, tinyere ndị ọzọ fọdụrụ nobodo ahụ na ndị chịliri aka elu gbakwuru eze Babịlọn nakwa ndị ọzọ fọdụrụ bụ ndị ọkà.Nebuzaradan onyeisi ndị nche hapụrụ ụfọdụ ndị ọ na-enweghị ka ọ hà ha nala ahụ ka ha fọdụ wee bụrụ ndị ọrụ ubi vaịn na ndị a na-amanye ịrụ ọrụ.Ndị Kaldia kụrisịkwara ogidi ọla kọpa ndị dị nụlọ Jehova nakwa ihe ndị e ji ebu ihe na oké osimiri e ji ọla kọpa rụọ bụ nke dị nụlọ Jehova ma buru ọla kọpa dum e ji rụọ ha laa Babịlọn.Ha bukọkwaara ite na shọvel na ihe ndị e ji emenyụ ọkụ na ọkwá na iko na arịa niile e ji ọla kọpa rụọ bụ ndị ha jibu na-eje ozi.Onyeisi ndị nche ahụ bukọọrọ efere ukwu na ihe ịgụ ọkụ na ọkwá na ite na ihe ndọba oriọna na iko na ọkwá ndị e ji ezigbo ọlaedo mee na ndị nke e ji ezigbo ọlaọcha mee.Ma ogidi abụọ ahụ, oké osimiri ahụ, oké ehi iri na abụọ ahụ e ji ọla kọpa kpụọ bụ ndị dị nokpuru oké osimiri ahụ, ihe ndị e ji ebu ihe, bụ ndị Eze Sọlọmọn mere maka ụlọ Jehova, a tụghị ịdị arọ nke ọla kọpa e ji kpụọ ha niile atụ.Nke ọ bụla nime ogidi ndị ahụ dị kubit iri na asatọ nịdị elu, eriri nke dị kubit iri na abụọ ga-aga ya gburugburu; igbidi ya dị uhiè mkpịsị aka anọ, ime ya ghekwara oghe.E jikwa ọla kọpa kpụọ ihe a kpụkwasịrị nelu ogidi ahụ, otu nime ihe ahụ a kpụkwasịrị nelu ogidi ahụ dị kubit ise nịdị elu; e ji naanị ọla kọpa kpụọ ihe a kpara akpa nakwa mkpụrụ pọmigranet ndị e ji gbaa ihe a kpụkwasịrị nelu ogidi ahụ gburugburu; ogidi nke abụọ nwekwara ihe ndị a, tinyere mkpụrụ pọmigranet ndị ahụ.Mkpụrụ pọmigranet ndị dị ya gburugburu dị iri itoolu na isii, mkpụrụ pọmigranet niile ndị dị nihe ahụ a kpara akpa gbaa gburugburu dị otu narị.Onyeisi ndị nche kpụkwaara Seraya bụ onyeisi nchụàjà na Zefanaya onye nchụàjà na-esote ya nakwa mmadụ atọ bụ ndị nche ọnụ ụzọ,o sikwa nobodo ahụ kpụrụ otu onye na-eje ozi nobí eze bụ onye na-elekọta ndị agha, nakwa ndị ikom asaa nime ndị na-abịa nihu eze mgbe niile, bụ ndị nọ nobodo ahụ, na odeakwụkwọ onyeisi ndị agha, bụ onye na-akpọkọta ndị ala ahụ maka ibu agha, nakwa ndị ikom iri isii nime ndị ala ahụ bụ ndị nọ nobodo ahụ.Nebuzaradan onyeisi ndị nche wee kpụrụ ndị a bịakwute eze Babịlọn nime Ribla.Eze Babịlọn wee gbuo ha nime Ribla, nala Hemat. E wee si otú a dọrọ Juda nagha pụọ nala ya.Ndị a bụ ndị Nebukadreza dọọrọ nagha: nafọ nke asaa, ọ dọọrọ puku ndị Juu atọ na iri abụọ na atọ nagha.Nafọ nke iri na asatọ nke ọchịchị Nebukadreza, o si na Jeruselem dọrọ narị mkpụrụ obi asatọ na iri atọ na abụọ nagha.Nafọ nke iri abụọ na atọ nke ọchịchị Nebukadreza, Nebuzaradan onyeisi ndị nche dọọrọ ndị Juu dị narị mkpụrụ obi asaa na iri anọ na ise nagha.O wee ruo nafọ nke iri atọ na asaa mgbe a dọrọsịịrị Jehoyakin eze Juda nagha, nọnwa nke iri na abụọ, nabalị iri abụọ na ise nọnwa ahụ, na Ivil-merodak eze Babịlọn, nafọ ọ ghọrọ eze, kpọpụtara Jehoyakin eze Juda wee mee ka o si nụlọ mkpọrọ pụta.O wee malite ịgwa ya okwu ọma, meekwa ka ocheeze ya dị elu karịa ocheeze ndị eze ndị ọzọ ya na ha nọ na Babịlọn.O wee yipụ ya uwe mkpọrọ, o wee na-eri ihe nihu ya mgbe niile nụbọchị niile nke ndụ ya.A bịa nihe a na-enye ya, a na-esi nihe eze Babịlọn nwere enye ya ihe mgbe niile, kwa ụbọchị dị ka o kwesịrị, nụbọchị niile nke ndụ ya ruo ụbọchị ọ nwụrụ. 